Továbbhaladási szabályzat

a Debreceni Egyetem Kossuth Lajos Gyakorló Gimnáziuma

és Általános Iskolájában

a 4 és a 1+4 évfolyamos gimnáziumi képzésben

**Érvényes: a 2020-2021-es tanévben történő továbbhaladásra, azaz a 2021-22-es tanév beiskolázására**

**A belső eljárás alapelvei, folyamata**

Minden az intézménnyel legalább egy tanév (azaz legalább a 7. évfolyam megkezdése) óta tanulói jogviszonyban álló 8. évfolyamos diák számára adott a lehetőség a továbbhaladásra. Ezt a szándékát a diák a szülői aláírással ellátott „**Belső jelentkezési lap”-**on és az **1. sz. melléklet csatolásával** jelzi. A tanuló a jelentkezési lapon valamennyi képzési formát megjelölheti.

A választható képzések:

|  |  |  |
| --- | --- | --- |
| a csoport neve | **kódszáma** | a képzés jellege |
| **1+4 évfolyamos nyelvi előkészítő osztály** | **0103** | angol nyelvi előkészítő évfolyamra épül, szabad fakultáció-választás |
| **4 évfolyamos**  **gazdasági tagozat** | **0104** | kötött órahálójú, matematika és történelem tárgyakból emelt óraszám |
| **4 évfolyamos jogi-kommunikációs tagozat** | **0105** | kötött órahálójú, magyar és történelem tárgyakból emelt óraszám |
| **4 évfolyamos műszaki tagozat** | **0106** | kötött órahálójú, matematika és fizika tárgyakból emelt óraszám |
| **4 évfolyamos orvosi-**  **gyógyszerészeti tagozat** | **0107** | kötött órahálójú, biológia és kémia tárgyakból emelt óraszám |

A belső jelentkezési lapokat az általános iskolai feladatellátási helyek titkárságán kell leadni. A belső jelentkezési lapok leadási határideje: **2020. október 19.**

A jelentkezési lapon szereplő tanulmányi adatokat a tanuló osztályfőnöke és az adott feladatellátási hely általános iskolai intézményvezető-helyettese igazolja.

A jelentkezési lapon szereplő adatok alapján a tanuló **belső pontszámot** kap, **kivéve az a jelentkező, aki kimagasló versenyeredménye alapján** (belső pontszámítás nélkül) **folytathatja tanulmányait az intézmény kilencedik évfolyamán** (lásd 4/a pont).

A pontszámok alapján jön létre a **tagozatonkénti belső iskolai rangsor**.

Az a tanuló, akinek a belső pontszáma **nem éri el a 120 pont**ot, biztosan nem haladhat tovább az itt leírt továbbhaladási eljárásban, hanem külső felvételi eljárásban kell részt vennie.

A belső eljárással az adott csoport létszámának legfeljebb harmada tölthető be.

A döntés határideje: **2020. november 9.**

A döntés eredményéről tájékoztató dokumentumot a szülők **2020. november 16-án személyesen** vehetik át az általános iskolai feladatellátási hely titkárságán. Ezt követően az át nem vett dokumentumot postai úton juttatjuk el a szülőknek.

A továbbhaladási lehetőséget nyert tanulók gondviselője **2020. november 20-ig** **nyilatkozik arról**, hogy gyermeke **elfogadja iskolánkban nyert helyét**. Az elfogadó nyilatkozat egyben a felvételi eljárásban való részvétel lemondását jelenti.

A továbbhaladás feltételét teljesítő tanuló **intézményvezetői igazolást** kap arról, hogy a 8. évfolyam követelményeinek teljesítésével a tanuló tanulmányait az intézmény 9. évfolyamán folytathatja.

A belső továbbhaladási szabályok alapján a gimnáziumi osztályokba be nem jutott 8-os tanuló **a középfokú felvételi eljárásban természetesen *jelentkezhet* az intézmény bármely gimnáziumi csoportjába**.

**Belső pontszámítás**

A belső továbbhaladás feltételeként figyelembe vett pontszámok a következő tételekből adódnak:

|  |  |  |  |
| --- | --- | --- | --- |
| 1. tanulmányi pontszám |  | max. | 105 pont |
| 2. tagozati pontszám |  | max. | 30 pont |
| 3. dicséretek pontszáma |  | max. | 3 pont |
| 4. versenypontszám |  | max. | 20 pont |
| 5. viselkedéskultúra |  | max. | 2 pont |
| összesen |  | max. | 160 pont |

1. A **tanulmányi pontszámok** az 5., 6. és 7. évfolyam tanév végi közismereti tantárgyi jegyeinek összege az alábbiakban részletezve.

Tantárgyak az **5. és a 6.** **évfolyamon**: magyar nyelv, irodalom, történelem, matematika, első idegen nyelv, természetismeret (max. 30 - 30 pont)

Tantárgyak a **7. évfolyamon**: magyar nyelv, irodalom, történelem, matematika, első idegen nyelv, fizika, kémia, földrajz, biológia (max. 45 pont)

1. **Tagozati pontszám**: a megjelölt tagozatra vonatkozó két tantárgy 5., 6. és 7. évfolyamának tanév végi osztályzata külön pontszámként is megjelenik.

Az egyes tagozatokra vonatkozó tantárgyak a következők:

|  |  |  |  |
| --- | --- | --- | --- |
| **a tagozat neve** | **tantárgy az 5. évfolyamról** | **tantárgy a 6. évfolyamról** | **tantárgy a 7. évfolyamról** |
| **1+4 évfolyamos nyelvi előkészítő osztály** | magyar nyelv  és az első iskolában tanult idegen nyelv | magyar nyelv  és az első iskolában tanult idegen nyelv | magyar nyelv  és az első iskolában tanult idegen nyelv |
| **4 évfolyamos**  **gazdasági tagozat** | matematika, történelem | matematika, történelem | matematika, történelem |
| **4 évfolyamos jogi-kommunikációs tagozat** | irodalom, történelem | irodalom, történelem | irodalom, történelem |
| **4 évfolyamos műszaki tagozat** | matematika,  természetismeret | matematika,  természetismeret | matematika, fizika |
| **4 évfolyamos orvosi-**  **gyógyszerészeti tagozat** | matematika,  természetismeret | matematika,  természetismeret | biológia, kémia |

Tagozatonként eltérő lehet a tanuló pontszáma az eltérő tantárgyi súlyozás miatt.

1. **Dicséretek pontszáma**

A tanuló 5., 6. és 7. évfolyamon kapott tanév végi tantárgyi dicséreteinek száma **összesen 3 plusz pontszámot ér**. ***Tanévenként legfeljebb 3-at számítunk be***, csak a tanulmányi pontok esetében felsorolt közismereti tárgyak vehetők figyelembe:

|  |  |
| --- | --- |
| 7 vagy több dicséret | 3 pont |
| 4 - 6 dicséret | 2 pont |
| 1 - 3 dicséret | 1 pont |

1. **Versenypontszám**

A tanuló ***csak a felső tagozatos*** versenyeken elért eredményei alapján kap pontszámot a következők szerint:

Tantárgyi versenyek:

* egy tantárgyból a felső tagozatos legmagasabb eredményt vesszük figyelembe,
* a különböző tantárgyi eredmények pontszáma összeadódik,
* maximálisan 20 pont szerezhető,
* a levelezős, online versenyeken elért eredmények ki vannak zárva a beszámítható pontszámokból.

Sportversenyek, művészeti versenyek:

* legfeljebb egy sportág és maximum egy művészeti ág *legmagasabb* eredményét számítjuk be.

Kérjük, hogy a jelentkezők ***csak a legtöbb pontszámot érő, beszámítható dokumentumot csatolják jelentkezési lapjukhoz***!

1. Az alább felsorolt **kiemelt versenyek** országos döntőjében a megnevezett eredmények elérése esetén a **többi pontszámra való tekintet nélkül *biztosított* a tanuló továbbhaladása *bármely* általa választott tagozaton**.

|  |  |
| --- | --- |
| **A kiemelt verseny neve** | **Milyen eredmény?** |
| Simonyi Zsigmond Kárpát-medencei helyesírási verseny | országos 1-10. helyezés |
| Országos Angol Nyelvi Verseny | országos 1-10. helyezés |
| Országos Német Nyelvi Verseny | országos 1-10. helyezés |
| Országos történelem tantárgyi verseny | országos 1-10. helyezés |
| Teleki Pál Kárpát-medencei Földrajz-Földtan Verseny | országos 1-10. helyezés |
| Less Nándor Földrajzverseny | országos 1-10. helyezés |
| Zrínyi Ilona Matematikaverseny | országos 1-10. helyezés |
| Varga Tamás Országos Matematikaverseny | országos 1-10. helyezés |
| Jedlik Ányos Országos Fizikaverseny | országos I-IV. díj |
| Öveges József Kárpát-medencei Fizikaverseny | országos döntőbe jutott |
| Dr. Árokszállásy Zoltán biológia-környezetvédelmi verseny | országos 1-10. helyezés |
| Herman Ottó Kárpát-medencei Biológia Verseny | országos 1-10. helyezés |
| Hevesy György Kárpát-medencei Kémia Verseny | országos 1-10. helyezés |
| Hatvani István Fizikaverseny | országos 1-10. helyezés |

1. A fentebb felsorolt kiemelt versenyek

* **országos** **döntőjében való részvétel** esetén a tanuló versenypontszáma **a választott tagozattól függetlenül** a maximális **20 pont,**
* **megyei, területi (regionális) fordulóján** elért helyezésekért az alábbiak szerint kapja versenypontszámát:

I. helyezésért 5 pont

II. helyezésért 4 pont

III. helyezésért 3 pont

1. A **kiemelteken kívül még figyelembe vett országos versenyek döntőjében max. 10 pontig**:

* Tantárgyi versenyek, amelyek tantárgyanként számítanak be (max. 10 pontig):
* Szép Magyar Beszéd verseny
* Kalmár László Matematika Verseny
* Alapműveleti Matematikaverseny
* Nemzetközi Kenguru Matematikaverseny
* Curie Kémia Emlékverseny
* Kaán Károly Országos Természet- és Környezetismereti verseny
* Kozma László Országos Informatika Alkalmazói Verseny
* Bolyai Matematika Csapatverseny
* Bolyai Anyanyelvi Csapatverseny
* Bolyai Természettudományi Csapatverseny

(Megyei, területi helyezésért nem jár pont.)

* Sportversenyek max. 10 pontig egy tantárgyként, a legmagasabb eredmény számít be:

* A Magyar Diáksport Szövetség, illetve azzal együttműködő sportági szakszövetségekkel közösen rendezett diákolimpiák országos döntőjén elért 1-8 helyezésért jár a plusz pontszám.

(Megyei, területi, regionális helyezésért nem jár pont.)

* Szintén plusz pontra jogosult a tanuló az akrobatikus rock and roll és versenytánc (néptánc) kategóriában országos bajnokságon elért 1-8 helyezésért. (Megyei, területi, regionális helyezésért nem jár pont.)
* Világ- és Európa-bajnokság, Világkupa részvételének igazoló dokumentuma alapján a tanuló szintén 10 pont kap.

A felső tagozaton a c) pontban figyelembe vett versenyeken a tanulók a következő pontszámokat kaphatják:

|  |  |
| --- | --- |
| Versenyek | Pontszámok |
| Ugyanaz a pontszám érvényes egyéni és csapatverseny esetén is! | |
| országos I. helyezés | 10 pont |
| országos II. helyezés | 9 pont |
| országos III. helyezés | 8 pont |
| országos IV. helyezés | 7 pont |
| országos V. helyezés | 6 pont |
| országos VI. helyezés | 5 pont |
| országos VII. helyezés | 4 pont |
| országos VIII. helyezés | 3 pont |

1. **Viselkedéskultúra**

A tanuló az 5., 6. és 7. osztályos magatartás osztályzataival szerezhet +2 pontot akkor, ha mindvégig példás magatartása volt (1 pont nem adható).

Az 1. sz. mellékletet az általános iskolai osztályok osztályfőnökei töltik ki tagozatnak megfelelően, a pontokat igazoló dokumentumok másolatát csatolják, az igazgató-helyettesek aláírásukkal hitelesítik. (Több tagozat megjelölése esetén is egy példányban kérjük csatolni az igazoló dokumentumokat.)

Debrecen, 2020. szeptember 18. Dr. Futóné Monori Edit

intézményvezető

1. sz. melléklet

**Tanuló neve: …………………………………………………………..**

**OM azonosító: …………………………………………………………**

**Tagozat neve: …………………………………………………………**

**A tanuló által elért belső pontszám**

|  |  |  |  |
| --- | --- | --- | --- |
|  | **Elért pontszám** | | **Elérhető pontszám** |
| **1. Tanulmányi pontszám** | 5. évfolyam …….. pont  6. évfolyam …….. pont    7. évfolyam …….. pont | | 30 pont  30 pont  45 pont |
| **2. Tagozati pontszám** | 5. évfolyam …….. pont  6. évfolyam …….. pont  7. évfolyam …….. pont | | 10 pont  10 pont  10 pont |
| **3. Dicséretek pontszáma** | dicséretek száma: …….. | ..…… pont | 3 pont |
| **4. Versenypontszám** | ………………… ………  ………………… ………  ………………… ………  ………………… ………  verseny rövidített neve helyezés | ……… pont  ……… pont  ……… pont  ……… pont | 20 pont |
| **5. Viselkedéskultúra** | magatartás osztályzatai:  ........ , ……. , ……. | ……… pont | 2 pont |
| **ÖSSZESEN** |  | …….. pont | 160 pont |